Diari Oficial de la Generalitat Valenciana


Sumari del DOGV 6295, del 23-06-2010 (2010/7155)

RESOLUCIÓ de 18 de juny de 2010, del conseller de Solidaritat i Ciutadania, per la qual procedix a la concessió d'ajuda destinada al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana, convocades per Orde de 17 de desembre de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6295

Data del DOGV
:   23-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7155


Data del document
:   18-06-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * municipi
    * ajuda pública
    * equipament col·lectiu
    * suport econòmic

RESOLUCIÓ de 18 de juny de 2010, del conseller de Solidaritat i Ciutadania, per la qual procedix a la concessió d'ajuda destinada al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana, convocades per Orde de 17 de desembre de 2009. [2010/7155]  
I. Per Orde de 17 de desembre de 2009 del conseller de Solidaritat i Ciutadania, publicada en el DOCV, núm. 6170, de 22 de desembre de 2009, es van convocar ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana.  
II. De conformitat amb el que preveu la base sisena de l'Orde de 17 de desembre de 2009, per a la concessió o denegació d'ajudes, en règim de concurrència competitiva, així com per a la determinació del seu percentatge, es tindran en compte els aspectes següents:   
Recursos pressupostaris de la corporació. Fins a 3 punts  
Xifres oficials de població de conformitat amb el Reial Decret 1918/2009, d'11 de desembre. Fins a 3 punts  
Coherència entre l'actuació proposada i els objectius perseguits en la base primera de l'orde. Fins a 6 punts.  
III. De conformitat amb el que establix la base cinquena, la Comissió Avaluadora, després de l'estudi i valoració de les sol·licituds presentades, ha elevat la corresponent proposta de resolució.  
IV. Per raó de tot el que antecedix, atesa la proposta de resolució elevada per la Comissió Avaluadora i fent ús de les facultats atribuïdes per la base setena apartat segon de l'Orde de 17 de desembre de 2009 per la qual es convoquen subvencions destinades al finançament d'equipaments, senyalització i mobiliari urbà en xicotets municipis i entitats menors de la Comunitat Valenciana amb una població inferior a 1500 habitants en l'exercici 2010, resolc:  
Primer  
Concedir als municipis i entitats locals menors que s'indiquen en l'annex I les quantitats que s'hi expressen en concepte d'ajudes destinades al finançament d'infraestructures, senyalització i mobiliari urbà en xicotets municipis i entitats locals menors, a càrrec de la línia de subvenció T4221000, inclosa en el programa 125.10 del Pressupost de la Generalitat, Administració Local.  
Segon  
Establir un termini de 15 dies naturals, comptadors a partir del següent a la notificació d'esta resolució, com a data límit de presentació de la documentació justificativa. El pagament d'estes ajudes serà total a la justificació del compliment d'allò que s'ha convingut, per a la qual cosa els beneficiaris hauran de presentar:  
Certificat de la inversió subvencionada, segons el model expressat en el document quart de l'orde (certificat de gastos).   
Còpia compulsada de les factures reglamentàries, segons la normativa vigent.  
Tercer  
L'ajuda concedida es veurà reduïda proporcionalment en el cas que la justificació dels gastos realitzats no arribe a la quantia assenyalada.  
Quart  
La no presentació de la justificació del gasto en el termini fixat donarà lloc a la pèrdua de la subvenció i la seua consegüent revocació. En la tramitació del procediment es garantirà en tot cas l'audiència de l'interessat.  
Contra esta resolució que posa fi a la via administrativa es podrà potestativament, realitzar el requeriment a què es referix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos des de la seua   
ANNEX I  
AJUDES CONCEDIDES  
  
\* \* \* \* \*  
ANEXO I  
AYUDAS CONCEDIDAS  
  
notificació, o bé es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la seua notificació. Tot això de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 18 de juny de 2010.- El conseller de Solidaritat i Ciutadania: Rafael Blasco Castany.